14. gaia

1. Tributuen funtzioa eta prozedurak
2. Likidazioa: Funtzioa eta prozedurak
3. Tributu jarduera eta prozedura
   1. Iraungitasuna
   2. Frogara tributu zuzenbidean
4. Tributu aitorpena
   1. Kontzeptua edukia eta funtzioa
   2. Aitorpena, eraentza juridikoa eta eragina
   3. Autolikidazioa eta datak jakinarazi

# Tributuen funtzioa eta prozedurak

TLOren 83. artikuluak 3. titulua zabaltzen du, titulu hau tributuen aplikazioei buruzkoa da. Artikulu honek bere lehendabiziko hiru epigrafeetan honakoa dio:

1. Tributuen aplikazioa informazioa eta laguntza ematea tributu-obligatuei (Adb: Kontsultak erantzun,…) kudeaketa, bilketa eta ikuskapena barneratzen ditu. Baita obligatuen jarduera tributu eskubidea egikaritzean eta tributu obligazioak betetzean ere.
2. Tributuen aplikazioaren eginkizuna eta ekonomia administraziozko erreklamazioen ebaztea banatuta egikaritzen dira.
3. Tributuen aplikazioa kudeaketa, ikuskapena eta bilketa prozeduren bitartez garatzen da.

TLOren 123. artikuluak tributuen kudeaketaren prozedurak biltzen ditu:

1. Itzulketa-prozedura.
2. Aitorpenen bitartez hasten den prozedura.
3. Datuak begiztatzeko prozedura.
4. Balioak egiaztatzeko prozedurak.
5. Egiaztapen mugatua egiaztatzeko prozedura.

# Likidazioa: Funtzioa eta prozedura

Gaur egungo legeak likidazio hitza bakarrik erabiltzen da, prestazioak zenbatzeko egiten diren egintza administratiboak aipatzeko (TLO 101 art).

Likidazio egintza prozedura ezberdinen emaitza izan daiteke, batzuetan kudeaketa prozeduraren emaitza (TLO 123. art), tributu kudeaketaren egikaritze eginkizun gisa, (TLO 117.1 I) edota ikuskaritza jardueraren emaitza (TLO 141.G).

Likidazioa egiteko hasierako faseak **hiru eredu** jarrai ditzake:

1. Kudeaketa administratiboa: Hemen ofizioz hasten da, sarrera egin baino lehen behin-behineko likidazio burutu behar delarik. Kasu hau gertatzen da toki erakundeen tributuetan, esaterako, Ibilgailuen eta Ondasun Higiezinen Gaineko Zergan.
2. Aitorpena: Hemen subjektuak tributu administrazioari egitate garrantzitsuak jakinarazten dizkio, ondoren hauek aintzat hartuta, administrazioak behin-behineko likidazioa egiten du sarrerak eskatuz. Hau guztia TLOko 128-130. artikuluen artean araututa dago, esaterako estatuan oinordetza zergetan, aduanetako tributuetan eta tasetan jazotzen da.
3. **Auto-likidazioa:** Hemen ez dago jarduera administratiborik. Subjektuak aitorpena egiten du, arauak ezartzen ditu, eta prestazioaren zenbatekoa kalkulatzen du, baita diru-sarrerak egin ere. Estatuko tributu gehienetan ezartzen da, Foru Aldundian esaterako. Ez da likidazio egintzarik beharrezkotzat jotzen, administrazioak ez baitu parte hartzen.

Hiru kasutan tributu administrazioak egiaztapen jarduerak burutu ditzake, prozedura bukatu likidazio batekin.

Esan bezala, administrazioak likidazioa egiteko egiaztapen prozedurak burutu behar ditu:

1. **Datuak begiztatzea (**TLOren 131. artikulua eta hurrengoak)
2. **Egiaztapen mugatua** (TLO 136. artikulua eta hurrengoak)
3. **Ikuskapena** (TLO 141. artikulua eta hurrengoak)

Hurrenkera honi jarraiki aldi bakoitzean egiaztapen eta ikerketa ahamen handiagoa du. Lehendabiziko biak behin-behineko likidazioarekin edota prozedura sakonagoa hasteko akordioarekin buka daitezke, eta ikuskapena batzuetan, behin-behineko likidazioaren bitartez eta gehienetan behin-betiko likidazioaren bidez. Datuak begiztatzearen prozedura kudeaketa organoek egiten dute, ikuskapena aldiz, ikuskatzaileek baino ez, bukatzeko, egiaztapen mugatua bi organoek burutu ditzakete.

# 3. Tributu jarduera prozesuen arau amankomunak

TLOren 97. artikuluaren arabera tributuak ezartzeko prozedurak tributuen araudia jarraituko dute, eta prozedura administratiboko arauak ordeztaileak izango dira. TLOren 103. artikuluak Zuzenbide Administratiboko araudia bereganatzen du, bere lehen puntuak administrazioak espreski erabakitzeko betebeharra arautzen du, zehazki, tributuen aplikazioaren prozeduretan, eta ebazpen hau jakinarazteko betebeharra.

Bigarren puntuan salbuespen egoera batzuk biltzen dira, adibidez, ez da beharrezkoa ebazpenik ematea iraungitasuna gertatzen denean.

Hirugarren epigrafeak egintza administratiboak motibatzea galdatzen du, egitatezko eta zuzenbidezko arrazoien bitartez.

## Iraungitasuna edo kaduzidadea

1. TLOren 104 arabera, araudia subsidiarioa da, prozedura bakoitzak ondorio ezberdinak arautu ezean.
2. **Iraungitasuna ez da gertatzen:**
   1. Premiamendu prozeduretan
   2. Prozedura ikuskatzaileetan
   3. Bide administratiboko helegiteetan
3. **Iraungipena gutxituko da:**
   1. Kudeaketa prozeduretan
   2. Prozedura zehatzaileetan.
   3. Berrikuspen prozedura berezietan
4. **Iraungitasuna bakarrik:** Prozedura ofizioz hasten da eta prozedura horrek ondorio kaltegarriak eragin badiezazkio herritarrari.
5. **Prozedura eskaraz hasten da:** Baiezko isiltasuna gertatzen da, salbu eskaera eskubidea eta helegitea.
6. **Iraungitzea ondorioak:** prozedura bukatuta berriz hasi. Salbuespena:
   1. **Zehapenetan ezin da berriz prozedura hasi 204. art.**

Iraungitasuna tributu zuzenbidean, TLOren 104. artikuluak arautzen du, iraungitasuna edo iraungitzea gertatzen da prozedura bukatzen denean administrazioaren ez-egiteagatik. Espreski erabakitzeko duen betebeharrean eta ziurtasun juridikoaren printzipioan oinarritzen da, prozedurak mugarik zein erabakirik gabe gelditzea baztertuz. Artikulu horrek bi irizpide orokor zehazten ditu:

1. Behartzen du prozedura bakoitzaren araudiak biltzea erabakitzeko epeak eta obligazio hau ez betetzearen ondorioa.
2. Bere araudia subsidiarioa da, bakarrik prozedura zehatzak eraentza berezirik ez badu ezartzen delarik.

TLOren 104.4. artikuluak adierazten du prozeduraren iraupena gehienez sei hilabetekoa izanen dela ebazpena jakinarazteko. Lege bateko arauak edo arau komunitario batek epe luzeagoa ezar dezakete.

Bi salbuespen daude:

1. Epea zenbatzen da:
2. Prozeduraren hasierako akordioa jakinarazi zen unetik ofizioz hasi baldin bazen.
3. Prozedura subjektuak eskatuta hasi baldin bazen, agiria izapidetzeko organo eskudunaren erregistroan sartu zen unetik. Badaude salbuespen batzuk iraungitzea bertan ezartzen ez dena:
   1. Premiamendu prozeduran
   2. Prozedura ikuskatzaileetan
   3. Bide administratiboko helegiteetan.

Iraungitzea hainbat prozeduretan gertatze da, prozedura zehatzailetan eta berrikuspen prozedura berezitetan, kasu. Kasu hauetan administrazioak erabaki gabe epea igarotzen bada, iraungitasuna gertatuko da. Hala ere, laugarren epigrafeak zehazten du iraungitasuna bakarrik gertatzen dela ofizioz hasitako prozeduretan subjektuarentzat, ondorioak kaltegarria baldin badira.

Bertze egoeretan ofizioz hasi ez den prozedura eta eskubideak aitortzeko aukera baldin badago, ezezko isiltasuna egongo litzateke. bestalde prozedura subjektuaren ekimenez hasi baldin bazen, baiezko isiltasuna legoke, salbu eskaeretan EKko 29. art. eta helegiteetan. kasu hauetan isiltasuna ezezkoa da.

iraungipenaren ondorioak: bostgarren epigrafean. prozedura bukatzen da, baina honek ez du eragiten eskubidea preskribatzen denik, nahiz eta iraungitako prozedurak preskripzioa ez geldiarazi. Gainera, berriz ere beste prozedura bat has daiteke, egoera honetan, baliozkoa dira iraungitako prozeduran lortutako frogak eta agiriak. Horrez gain, iraungitako prozedurak ez dira errekerimendu administratibotzat hartzen. Beraz, ordainketa egin bazen prozedura hasi eta gero espontaneoak zirela ulertuko da. Salbuespen garrantzitsu bat bada, zehapenetan ezin da berriz prozedura hasi TLO 211.4 art.

## Frogara tributu zuzenbidean

TLOren 105. artikuluetan eta ondorengoetan arautzen da. Printzipioa orokorra da, eskubideak aitortu nahi dituelarik. Ezartzen dira TLOn bildutako berezitasunekin Kode Zibilean eta judiziamendu zibileko legean bildutako frogabideak eta hauek baloratzeko moduak 106. art. Tributu lege orokorraren 106. artikuluan esaterako, fakturak lehentasuna du frogatzeko txikipenak eta gastuak jarduera profesionaletan: Bestetik TLOko 107. artikuluaren arabera egindako diligentziak Tributuen prozeduretan egindakoak, dokumentu publikoak dira, bertan bildutako egitateak frogatutzat ulertuko dira, baina aurkako froga ulertzen da.

107.2 Tributu obligatuak onartutako egitateak, zein bere adierazpenak, egileak direla presumitzen da. Subjektuak bakarrik zuzendu ditzake, frogatzen baldin badu egitatezko okerra eduki zuela. TLOren 108. artikuluak tributu arloko presuntzioak eraentzen ditu, legezko presuntzioa baldin bada ulertzen da iuris tantum direla, betiere legeak aurkakoa xedatu ezean. Presuntzioa ez bada legezkoa, lotu behar dira frogatutako egitateak eta presumitzen den egitatea.

Hirugarren epigrafeak administrazioaren alde presuntzioa ezartzen du, presumitzen da gauza, eskubidea edo jarduera baten titularra dela erregistro fiskal batean azaltzen dena. Hala ere, aurkako froga ere onartzen da, jurisprudentziaren arabera erregistro fiskala, katastroa, tarteko. Hots, beste erregistro orokor batek, jabetza esaterako, bat egin ezean, azken honek luke lehentasuna.

Laugarren epigrafearen arabera, aitorpenak egiten dituena lotuta gelditzen da berak adierazitako egitateetara.

# 4. Tributu aitorpena

## A. Kontzeptua, edukia eta funtzioa

TLO 119.1 definitzen du aitorpena. Esaten du, tributu administrazioari aurkeztutako dokumentua da, bertan aitortzen da tributuen aplikazioan egitate garrantzitsu bat burutu zela.

Edukiari buruz dio, mugatzen dela egitateetara, horregatik zuzenbidearen aplikazioa eta prestazioaren zenbaketak aitorpenetik kanpo gelditzen dira.

Normalean egitate zergagarriaren inguruko egitateak aitortzen dira. Partikularrak egindako egintza da eta egiten da tributuen likidazioa administrazioak egiten duen prozeduretan. Subjektuak bakarrik zenbatekoa kalkulatzeko behar diren datuak ematen ditu.

TLO berriak ez du mugatzen bakarrik egitate zergagarrira. Tributuen aplikazioen eremua hedatzen du. Adb: Sartzen dira hiru subjektu batek emandako datuak.

Funtzioa da administrazioari jakinaraztea tributuen arloan garrantzitsuak diren datuak eta egitateak. Administrazioaren eginkizuna mugatzen da likidazioa egitera. Hala ere kasu batzuetan ez da zuzenean likidazioa egiten. Adb: Tokiko korporazio tributuetan aitorpena suposatzen du finka, ibilgetua eta jardueraren alta ematea, errolda zensoan edo katastroan.

Gero, urtero administrazioak likidazioa egiten du prozedura ofizioz hasita. Aitorpena aurkaratzea subjektuarentzat obligazio formala da TLOren 29.2 c) artikulua.

## B. Aitorpenaren eraentza juridikoa eta eragina

**Forma:** Nahiz eta TLOren 119.1 artikulua dokumentuak aipatu hurrengo epigrafeak dio erregelamenduak ahozko aitorpenak eta bestelakoak onar ditzakela. Normalean tributuen legeak eta prozedurak eraentzen dituzten arauek ereduak ezartzen dituzte.

**Denbora:** Tributuen araudi bakoitzak ezartzen du aitorpena egiteko epea. Epe barruan ez bada egiten aitorpena arau hauste arina gertatzen da TLOren 198.1 artikulua. Hala ere, TLOren 27. artikuluak dio epez kanpo modu espontaneoan, hau da, errekerimendurik jaso barik egiten bada aitorpena errekarguak ezarriko dira eta baliteke berandutza korritua baina ezarpenik ezarri barik.

**Lekua:** Aitorpena tributua likidatzeko organo eskudunaren egoitza aurkeztu behar da.

**Ondorioa:** TLOren 108.4 artikulua dio, obligatuak aitortutako datuak egiazkoak presumitzen direla eta bakarrik zuzentzen direla frogen bitartez. Administrazioa ez dago behartuta likidazioa egitera subjektuak aitortutako datuen arabera baina kasu honetan, likidazioa motibatu egin behar du.

## Autolikidazioa eta datuak jakinarazi

Autolikidazioa aitorpen mota bat da, baina tributu obligatuak ez dira mugatzen administrazioari likidazioa egiteko datuak ematera, gainera kalifikazio lanak eta zenbaketa egiten dute eta sarrera egin. Edo zehazki itzuli edo konpentsatu behar den kopurua TLOren 120.1 artikulua. Horregatik, aitorpen mota bat da baina aitorpenak mugatzen dira datuak eta egitateak administrazioari jakinaraztera. Autolikidazioan horretaz gain, prestazioa zenbatu eta sarrera egin behar da edota eskatu (itzulketa) edo konpentsatu.

### Autolikidazioaren ezaugarriak:

A) Zenbaketa egin behar denez ez da aplikatzen edozein egitatetan, bakarrik egitateak tributu obligazio materialei buruzkoak direnean, hauek dutelako objektu bezala zenbateko likidazio bat ematea.

B) Funtzio bat du tributuen kudeaketa prozedura hastea TLOren 118. a) artikulua. Adierazpen hau egitea da zenbaketaren emaitza itzulketa lortzea baldin bada, baina sarrera egin behar denean, hemen likidazioak ez du prozedura hori hasten, prestazioa betetzeko modua da bakarrik.

C) Autolikidazioa egitate eta datuen adierazpena bat izateaz gain borondatezko aitorpena da, Adierazten baitu subjektuak sarrera egin behar duela edo itzulpena nahi duela.

D) Aitorpenarekin aldaratuta ondorioak ezberdinak dira kontuan hartuta 3 pertsonak. Hauek ezin baitira aipatu, bakarrik aitorpena egiten duenean obligazioak aipa daitezke dira.

## Datuak jakinarazi

TLOren 121.artikuluak aitorpen mota bezala biltzen du bere edukia egitateei buruzkoa bakarrik da, datuak jakinaraziz administrazioari honek likidazioa egiteko baina aurkezterakoan eskatzen zaio erakunde publikoari gehiegi ordaindutakoaren itzulketa.

Itzulketa prozeduraren lehenengo ekintza da, aspektu honetan autolikidazioaren bat egiten du baina badago ezberdintasun bat: datuak jakinaraztean prestazioa ez da zenbatzen.